Downloaded from YTS.MX
Official YIFY movies site: YTS.MX
Alussa ei ole mitään.
Ei ole olemassa käsitettä robotista,
joka mönkisi toisen maailman pintaa pitkin.
Sitten vähitellen sitä alkaa ajatella.
Sitä alkaa toimia. Rakentaa.
Ja ne koneet heräävät eloon.
VUONNA 2003 SISARROBOTIT OPPORTUNITY JA SPIRIT LÄHETETTIIN MARSIIN.
NIIDEN ODOTETTIIN SELVIÄVÄN 90 PÄIVÄÄ.
Monet sanoivat: "Ne ovat vain robotteja."
Mutta kun ne käynnistettiin ensi kerran,
ne olivat paljon enemmän kuin vain robotteja toisella planeetalla.
OPPORTUNITY - VAARAKAMERA JÄRJESTELMÄT TOIMIVAT - LÄMPÖTILA -40 °C
SAAPUU...
HERÄTYSLAULU. SOITETAAN...
NASA: HUOMENTA, OPPORTUNITY. AIKA HERÄTÄ!
Päästyään Marsiin mönkijä elää omaa elämäänsä.
Sen suonissa virtaa energiaa.
Se tarvitsee rakkautta.
Yritämme siis pitää sen mahdollisimman turvassa.
Mutta joskus se toimii oman päänsä mukaan.
OPPY: AJO KESKEYTETTY. VAARA HAVAITTU.
NASA: ON TURVALLISTA JATKAA.
SE ON VAIN OMA VARJOSI.
Se on vain robotti.
Mutta olemme sen kanssa uskomattomalla seikkailulla.
Ja siitä tulee perheenjäsen.
KOMENTOKESKUS - NASAN MARS-OHJELMA
JENNIFER TROSPER - HANKEPÄÄLLIKKÖ
Taidamme kaikki pohtia
katsellessamme yötaivaalle,
että olemmeko yksin tässä universumissa.
Sen ymmärtäminen on yksi suurimmista mysteereistämme.
Vuosisatojen ajan
Mars on ollut arvoituksellinen pieni punainen piste taivaalla.
ROB MANNING - JOHTAVA JÄRJESTELMÄINSINÖÖRI
Se elähdytti miljoonien ihmisten mielikuvitusta.
Mitä tuossa kaukaisessa maassa tapahtuu?
Mars-ohjelman yleistavoite
on ollut selvittää, onko Marsissa ollut koskaan elämää.
Etenkin Mars-hankkeiden alkuaikoina...
ASHLEY STROUPE - MÖNKIJÄNKULJETTAJA
...me keskityimme veteen.
Ainakin Maassa veden luota löytyy
aina myös elämää.
Kysymys siis kuuluu: "Onko Marsissa ollut vettä?
"Minkälaista vettä?
"Olisiko se voinut auttaa pitämään yllä elämää?"
70-luvun puolivälin kaksi Viking-hanketta
olivat sen ajan tutkimuksen malliesimerkkejä.
NASA lähetti kaksi kiertolaista ja kaksi laskeutujaa.
Ne antoivat meille täysin uuden näkökulman Marsiin.
Tuo on hyvä.
STEVE SQUYRES - PÄÄTUTKIJA
On hassua liittää väkeviä muistoja
40 vuotta vanhoihin kuviin.
Mutta teen niin.
Muistan, kun näin sen ensi kerran.
Viking-hankkeen aikaan
olin hakkua heiluttava geologi.
Tein geologian kenttätyötä.
Se on kiehtovaa tiedettä,
mutta petyin siihen,
ettei uusia paikkoja ollut löydettäväksi.
Sitten aloin työskennellä Viking-kiertolaisten kuvien parissa.
Katsoin niiden kuvien avulla Marsiin
enkä tiennyt yhtään, mitä kuvissa oli.
Mutta kukaan ei tiennyt.
Näimme sinne ensi kerran.
Silloin tiesin haluavani tehdä avaruustutkimusta.
Kahden Viking-kiertolaisen välittämä näky
sai ajattelemaan: "Onpa outoa.
"Nuo voivat olla merkkejä veden virtaamisesta.
"Oliko Mars joskus vihreä maailma, jossa oli elämää ja sinisiä meriä?"
Menisimme sinne itse, jos voisimme. Mutta emme voi.
Koulutettuna geologina tiesin,
että jos saisimme Marsin pinnalle mönkijän,
joka voisi liikkua, matkata
ja tutkia kiviä lähempää,
Marsin menneisyys voisi selvitä.
80-luvun puolivälistä lähtien
kirjoitin kymmenen vuoden ajan esityksiä NASAlle.
Mutta ne kaikki hylättiin.
Oli siis ikävä kyllä mahdollista,
että olin tuhlannut urastani vuosikymmenen
tuloksetta.
Sitten keräsimme tiimin kokoon JPL:llä.
Voisimmeko oikeasti lähettää Steve Squyresin kaavaileman mönkijän
ja käyttää suunnittelemaamme laskeutumisjärjestelmää?
LASKEUTUJAN MALLI
Teimme siis ehdotuksen ja esittelimme sen NASAlle.
Saimme viimein puhelinsoiton,
joka toteutti unelmamme.
Olen hyvin iloinen voidessamme julistaa
palaavamme Marsiin, ja tällä kertaa joukolla.
HRA SCOTT HUBBARD MARS-OHJELMAN JOHTAJA, NASAN PÄÄMAJA
Kaksosilla. Marsin kaksosmönkijöillä.
Annoimme niille nimet Spirit ja Opportunity.
Kymmenen vuoden ehdotukset
tuottivat lopulta tuloksen, josta olin unelmoinut.
Jos olisin tuolloin tiennyt,
miten vaivalloinen taival
Marsin pinnalle pääsemisestä tulisi,
en ehkä olisi ollut yhtä riemuissani.
Olkaa hyvä ja istuutukaa, niin aloitetaan.
MARS-KULKIJAN JÄRJESTELMÄN ARVIOINTI
No niin. Olen projekti-insinööri.
Varmistan, että kaikki pelaa yksiin
lennon ja tehtävän järjestelmien välillä.
Kertaan laukaisun, matkan ja laskeutumisen...
Tarkoituksemme oli rakentaa
kaksi itsenäistä aurinkoenergialla toimivaa mönkijää,
jotka selviytyisivät kolme kuukautta Marsissa.
Toivoimme todella, että ainakin toinen niistä toimisi.
Tiesimme, että oli vaarana myöhästyä laukaisupäivämäärästä.
Mars-hankkeen aikataulu
riippuu planeettojen sijainnista.
Jos laukaisuikkuna menee ohi,
seuraava tulee 26 kuukauden päästä.
MAA - MARS
Siinä ajassa ei ehdi suunnitella, kehittää ja testata kahta mönkijää,
ja laittaa niitä raketteihin.
Tiimillä on suunnattomat paineet.
Meidän piti saada kokoon upea tiimi...
2 VUOTTA LAUKAISUUN
...joka työskentelisi kellon ympäri.
Pidin pienestä pitäen Star Trekistä.
Halusin olla Geordi La Forge.
Konehuone, tässä La Forge.
Sammuttakaa virta kaikista siirtimistä. Olen tulossa.
En tiedä, mitä se työ oli.
Tiesin sanan "insinööri", mutta en työn merkitystä.
Tiesin vain haluavani korjata asioita.
Spiritin ja Opportunityn rakentaminen alkoi valkotaululta.
"Tehtävä kestää 90 päivää.
"Haluamme löytää todisteita vedestä.
"Mitä siihen tarvitaan?"
Sitten insinööritiimin
oli herätettävä se mönkijä henkiin.
Se oli ensimmäinen hankkeeni.
Se oli hyvin jännittävää.
Kukaan ei ollut tehnyt samaa aiemmin.
Minä vartuin Ghanassa.
Lapsena radio kiehtoi minua.
Olin utelias. "Onko radion sisällä ihmisiä?"
Kerran avasin radion ja petyin, kun ihmisiä ei ollut.
ASHITEY TREBI-OLLENNU ROBOTIIKKAINSINÖÖRI
Niin tekniikka alkoi kiehtoa minua.
Mönkijän suunnittelussa
päätimme tarkoituksella tehdä ominaisuuksista ihmismäisiä.
Kenttätyössä geologi
yleensä ottaa kiven, rikkoo sen ja katsoo sen sisälle.
Robotti tarvitsi siis käsivarren,
jossa olisi useita välineitä mittauksiin
ja mikroskooppikuvaukseen. Niin kuin linkkuveitsessä.
Mönkijän kameroiden resoluutio
vastasi täysin ihmisen näöntarkkuutta.
Yhtäkkiä ne alkoivat muistuttaa silmämunia.
Ja mönkijän korkeus oli 157 cm.
Se on ihmisen keskipituus.
Mönkijän ajaessa ja ottaessa kuvia tuntui,
kuin pinnalla olisi kävellyt ihminen.
Sehän on vain paketti johtoja.
Mutta siitä tulikin söpön näköinen robotti...
DOUG ELLISON - KAMERAINSINÖÖRI
...jolla oli kasvot.
Meillä oli upeita tieteellisiä välineitä.
Kun ne kaikki laittoi mönkijään,
sen koko kasvoi.
18 KUUKAUTTA LAUKAISUUN
Siitä tulisi ongelma Marsiin laskeutuessa.
Yritän löytää ratkaisun
kiinnittämällä kuusi lyhyttä kumiköyttä kaasutyynyihin.
Haaste on siinä, että tapoja on useita.
Emme tiedä, mikä niistä on paras. Ja saamme vain yhden tilaisuuden.
Laskeutumisjärjestelmässä oli isot täyttyvät kaasutyynyt,
joiden avulla mönkijä pomppisi pintaa pitkin.
Heti aluksi suurin ongelma
oli yrittää laskea mönkijöiden painoa.
Kestäisivätkö kaasutyynyt niiden painon?
Aloimme tehdä kokeita.
-Mitä... -Huippua.
-Ei ongelmaa. -Hyvä kivi.
-Niin. -Pidän tästä kivestä.
Kyllä.
Kokeilimme siis kaasutyynyjä
sen tyylisten kivien kanssa, joita Marsissa olisi.
Ensimmäinen pudotus.
Kaasutyynyihin tuli isoja reikiä.
Kivet repivät ne. Ajattelimme: "Ei hyvä.
"Ei ollenkaan hyvä."
Laskuvarjot olivat toinen tarina.
1 VUOSI LAUKAISUUN
Kolme, kaksi, yksi.
Teimme kokeita ison, raketin muotoisen kuorman kanssa.
Pudotimme sen helikopterista.
Ensimmäinen laskuvarjo repeytyi riekaleiksi.
Toinen
repeytyi riekaleiksi.
Tajusimme, ettei meillä ollut toimivaa laskuvarjoa.
Ikävä kyllä tuo äsken räjähtänyt
varjo oli se, jonka aioimme viedä Marsiin.
Menen asiaan.
Te olette hyvin vakavissa ongelmissa.
Mikä osa tästä motivoi?
Mikä huolettaa?
He ovat kertoneet minulle uhista.
Kokosin ne listaksi.
Siinä on kaikki, joka voisi mennä pieleen.
Ymmärrän huolesi.
Mielessään sitä tietää: "Tämä on miljardiluokan kansallisvara.
"Tästä voi tulla täysi katastrofi."
10 KUUKAUTTA LAUKAISUUN
Valmiina ollaan.
TÄRINÄKOE
Tästä lähtee.
SPIRITIN TESTAUS
Rakensimme Spiritin ja Opportunityn
aikomuksenamme tehdä niistä identtiset.
Juttu alkoikin niin, mutta eroja syntyi nopeasti.
TÄYSI TEHO
Kaikki kunnossa.
Kokoamisen ja testauksen ajan
Spirit joutui aina ensin kokeeseen. Eikä se läpäissyt niitä.
-Varo. Kerran. -Holkki meni rikki.
Menikö holkki rikki?
Katso kannelle.
Ja sitten tuli Opportunity.
OPPORTUNITYN TESTAUS - SPIRITIN TESTAUS
Onko jo hauskaa?
OPPORTUNITYN TESTAUS
Kolme, kaksi, yksi.
Seis.
Kiitos.
Ja joka kokeessa Opportunity onnistui hyvin tuloksin.
Jo ennen lähtöään planeetalta Spirit oli ongelmallinen
ja Opportunity oli kympin tyttö.
7 KUUKAUTTA LAUKAISUUN
Testattuamme ja rakennettuamme mönkijöitä kauan
oli aika laskea Oppy maahan.
Ensimmäistä kertaa
me herätimme mönkijän henkiin.
Liiku.
Sen ensiaskeleet.
Minua kihelmöi!
Se oli kuin: "Se elää!"
Siitä tuli miltei kuin elävä olento.
Oikea, elävä robotti, jonka voi kuvitella menevän Marsiin
ja tekevän ne asiat, joista on unelmoitu.
Olisi vanhemmuutta vähättelevää kuvailla sitä lapsen syntymäksi,
mutta siltä se vähän tuntui.
Mutta ei ollut selvää,
oliko lapsi valmis tähän julmaan maailmaan.
Olimmeko tehneet kaikki haluamamme kokeet?
Emme missään nimessä.
Mutta aika vain loppui kesken.
Ja oli aika lentää.
LAUKAISUN AAMU - KENNEDYN AVARUUSKESKUS
Olemme täällä puoli kuudelta aamulla.
Meille tässä kulminoituu pitkä aika,
lukemattomia työtunteja, useita unettomia öitä.
Tämä on epätodellista. En tiedä, toteutuuko se.
Vatsassa on perhosia.
ISTUTTAJAT
Onnenpähkinät.
Spirit laukaistiin ensin.
SPIRITIN LAUKAISU - 10. KESÄKUUTA 2003
Opportunity kolme viikkoa myöhemmin.
OPPORTUNITYN LAUKAISU - 7. HEINÄKUUTA 2003
Tässä laukaisukeskus Delta. Laukaisuun 8 minuuttia, 40 sekuntia...
Olin JPL:n valvomossa Spiritiä varten.
On hyvä, jos on työ tehtävänä.
Silloin olen keskittynyt.
On vaikeampaa käydä tunteelliseksi,
kun pitää keskittyä johonkin.
Viimeiset tarkastukset avaruusalukselle Spirit MER-A.
Olen maatilan tyttö Ohiosta.
Vartuin kasvattaen lampaita, sikoja, lehmiä.
Isäni oli työstänyt armeijan insinöörijoukoissa
ensimmäisiä raketteja.
Hän kertoi niistä uskomattomia tarinoita.
Mutta avaruustekniikka ei kuulunut ympärilläni olevien tyttöjen elämään.
En siis voinut kuvitella
saavani tilaisuutta lähettää mönkijää Marsiin.
-MER-2 on valmis laukaisuun. -Selvä.
Lähtölaskenta. Alkaa hermostuttaa.
Yhdeksän. Kahdeksan. Seitsemän. Kuusi. Viisi. Neljä.
-Kolme. Kaksi. Yksi. -Kolme. Kaksi. Yksi.
Moottori käynnistyy. Ja laukaisu.
Sitä kuuntelee moottoria...
Ei pamauksia,
ei pamauksia.
Ohjauslaitteet integroitu. Ajoneuvo vastaa.
Ajoneuvo toipuu hyvin lähdön siirtymästä.
En tiedä, vuodatinko kyyneleen, mutta...
Se raketti kantoi toiveitani ja unelmiani.
Sitä on vaikea kuvailla.
Mutta tuntui, että koko elämäntyö oli siinä raketissa.
Olin kasvattanut tämän lapsen.
Siltä se vähän tuntui.
Ja nyt oli tuon lapsen aika loistaa.
Mutta oli vaikea jättää hyvästit.
Omistin 16 vuotta elämästäni niille mönkijöille.
Sitten ne kiinnitetään rakettiin ja laukaistaan avaruuteen,
eikä niitä näe enää koskaan.
Opportunityn lähtiessä olin ulkona perheeni kanssa.
Katselimme sitä samalta laukaisupaikalta,
jolta isäni raketit olivat lähteneet.
Hän oli sittemmin kuollut.
Hän oli isänä äärimmäisen ylpeä.
Se oli tunteellista minulle, äidilleni ja perheelleni,
kun näimme, miten hän oli rohkaissut ja inspiroinut minua avaruustutkimukseen.
Molempien mönkijöiden matka-aika Marsiin oli kuusi ja puoli kuukautta.
Spirit ja Opportunity laukaistiin kolmen viikon erolla.
Ne eivät olleet kaukana toisistaan taivaalla.
Meillä oli lentorata Marsiin. Halusimme varmistaa,
että pysymme sillä tiellä edetessämme.
MAA - MARS
Vähän kuin olisi Los Angelesissa ja haluaisi lyödä golfpallon
Buckinghamin palatsin ovenkahvaan. Sitä me yritimme.
Sitä sanotaan lepotilaksi. Sitä kesti kuusi ja puoli kuukautta.
Mitään ei tapahtunut.
Tuo ei pidä ihan paikkaansa.
Meihin osui ennennäkemättömän suuri sarja auringonpurkauksia.
Näimme ison piikin auringon energiaa ja hiukkasia
tulevan avaruusalustamme kohti.
Auringonpurkausten aikana
aurinko vapauttaa plasmapurkauksia.
Plasma on voimakkaasti latautunut elektronien pilvi.
Suurenergiset hiukkaset, jotka tappaisivat ihmisen,
iskeytyivät mönkijöihimme.
Tietokoneeseen asti.
Paha juttu avaruusalukselle.
Lähettämämme ohjelmisto siis turmeltui.
Mönkijät piti käynnistää uudelleen.
Käskimme robottimme vaipua uneen.
Se oli pelottavaa.
Latasimme ohjelmiston uutta versiota ajoneuvoihin
ja siirryimme siihen. Control, Alt, Delete.
Toivoen, että se toimii.
Se toimi.
Ne käynnistyivät uudelleen.
Tietokoneiden siivoamiseen meni pari viikkoa.
Aurinko oli jo rauhoittunut,
ohjelmisto oli ladattu ja olimme valmiit laskeutumaan Marsiin.
Tuolloin kaksi kolmasosaa Mars-hankkeista oli epäonnistunut.
Mars oli avaruusalusten hautausmaa.
Lentomme aikaan.
4 VUOTTA AIEMMIN
Muutamaa vuotta aiemmin NASA teki Marsiin kaksi lentoa.
Mars Polar Lander ja Mars Climate Orbiter.
Ne epäonnistuivat.
Toinen paloi kaasukehässä,
toinen murskautui pintaa vasten.
Mars Climate Orbiterin kanssa tuli kommunikaatiovirhe.
Muutimme saamamme tiedot.
Luulimme, että ne olivat metreissä.
Se oli äärimmäisen noloa.
Suuria uutisia ulkoavaruudesta.
Tutkijat väittävät, ettei NASAssa ole älykästä elämää.
Niin.
Olimme suurennuslasin alla.
Tiimistämme tuntui, että Spiritin ja Opportunityn
tuli korvata tapahtunut.
Meistä tuntui,
että epäonnistunut laskeutuminen
voisi merkitä NASAn loppua.
Hyvää iltaa kaikille. Tervetuloa tähän
jännittävään ja tapahtumarikkaaseen iltaan täällä JPL:ssä.
Tämä on suora lähetys Spiritin laskeutumisesta Marsiin.
Suora lähetys Opportunityn laskeutumisesta Marsiin.
OPPORTUNITY LASKEUTUU 24.1.2004 SPIRIT LASKEUTUU 3.1.2004
Ja tänään navigointiryhmä sanoo, että kaikki on valmiina.
Spiritin ja Opportunityn piti laskeutua vastakkaisille puolille Marsia
kolmen viikon erolla.
Jännitys oli korkealla.
En tiedä, milloin aloitin verenpainelääkityksen.
Ja oikein mukavaa iltaa täältä ohjaamosta.
Nopeus on tällä hetkellä 18 218 km/h, jolla pystyisi
matkaamaan USA:n halki 12 minuutissa.
Ottakaa mukava asento ja nauttikaa laskeutumisesta.
JPL:N JOHTAJA - NASAN VALVOJA
Saapuminen ja laskeutuminen.
Siinä on noin 86 tapahtumaa. Jos jokin niistä menee pieleen,
menetämme mönkijät.
Se on kaikista pelottavin mahdollisuus.
Viestintäaika mönkijältä
Maahan on kymmenen minuuttia.
Ei voi siis tehdä muuta
kuin toivoa niiden selviävän.
Ne ovat kuusi kauhun minuuttia.
Se on aika, kun avaruusalus saapuu Marsin kaasukehään
ja tekee kaikki itsenäiset toimet
laskeutuakseen turvallisesti.
Saapuminen kaasukehään. Kolme, kaksi, yksi.
Kaikki on vaakalaudalla niinä kuutena kauhun minuuttina.
Ajoneuvo on nyt Marsin kaasukehän yläosassa.
Kuumuushuippu saavutettu.
Lämpökilvet lämpenevät yli 1 600 asteeseen.
Laskuvarjo aukeaa.
Vauhti hidastuu.
Tämänhetkinen nopeus 718 km/h.
Nyt ajoneuvon pitäisi kulkea ääntä hitaammin.
Lämpökilvet ovat äärimmäisen kuumia.
Niistä on päästävä eroon.
Nyt alkaa vaikea osuus.
Laskeutujan on pudottauduttava alas 20-metrisellä köydellä.
On siis laskuvarjo, takakuori ja laskeutuja.
Kaasutyynyt täyttyvät.
12 metrissä takakuori laukaisee jarruraketit.
Mönkijän vauhti hidastuu nollaan,
ja viimeinen köysi katkeaa.
Ei signaalia tällä hetkellä.
Näkemämme katkosignaali viittaa pomppimiseen.
Tällä hetkellä avaruusaluksesta ei tule signaalia.
Odottakaa.
Spirit katosi.
Signaali hävisi.
Kokonaan.
Ajattelimme, että ehkä se törmäsi.
Hiljaisuus.
Kaikki odottivat signaalia.
Kaikki odottivat jotakin.
Ajattelin, että teimme kaiken sen turhaan.
Että ehkä hanke epäonnistui.
-Näettekö? -Mitä näkyy?
Näettekö sen?
Tuossa se on!
Vasemmasta polarisaatiokanavasta tulee vahva signaali...
Se osoittaa...
Me olemme Marsissa.
Me hypimme ylös alas. Emme ilosta.
Hypimme helpotuksesta.
Molemmat mönkijät laskeutuivat turvallisesti Marsiin.
1. PÄIVÄ - 4. TAMMIKUUTA 2004
Spiritin päiväkirja. 4. tammikuuta 2004.
Ensimmäinen päivä.
Spirit on kunnon draamailija.
Mutta jännittävän hiljaisuuden jälkeen
mönkijä on turvallisesti Marsin pinnalla.
Hyvät naiset ja herrat, teillä on etuoikeus olla
yhdessä jännittävimmistä huoneista planeetalla.
Olin vielä lukiossa, kun Opportunity laskeutui.
ABIGAIL FRAEMAN - APULAISPROJEKTITUTKIJA
Olin yksi 16:sta opiskelijasta maailmassa,
jotka pääsivät komentokeskukseen tutkijatiimin kanssa,
kun Oppy lähetti ensimmäiset kuvansa.
Kaikki navigointikamerat laskeutuvat.
Olemme Marsissa.
Kun kuvat saapuivat...
Se oli iso helpotus.
Verenpaine laski.
Olimme onnemme kukkuloilla.
Lapsi pääsi perille.
Se on...
Tervetuloa Marsiin.
Opportunityn päiväkirja, ensimmäinen päivä.
Ajoneuvon signaali on vakaa ja vahva.
Opportunity on Marsissa.
Opportunity laskeutui pieneen kraatteriin
Meridiani-tasangolle.
Se oli 480 miljoonan kilometrin hole in one.
Käsikamerasta, navigointikamerasta ja vaarakamerasta tulee hyviä kuvia.
Mitä ihmettä me katsomme?
En yritäkään tehdä tieteellistä analyysiä,
sillä en ole nähnyt koskaan mitään vastaavaa.
Mikä oli odotettua.
Pyhä jysäys! Anteeksi, minä vain...
Ei ole sanoja tähän.
Kaikkialla oli tummaa hiekkaa.
Kaukana pilkotti vaalean värisiä kiviä.
He hyppivät ja sanoivat:
"Hitsi, tuo on kallioperää."
En tietenkään tiennyt, mitä se merkitsi tai miksi se oli tärkeää.
En tainnut nukkua sinä yönä. Se oli tosi jännittävää.
OPPORTUNITYN PÄIVÄKIRJA
Kallioperä on geologinen totuus.
Se pystyy kertomaan, mitä tapahtui
juuri siinä paikassa kauan sitten.
Sadat ihmiset ympäri maailman
ovat työstäneet tätä projektia.
Ja kaiken piti mennä täydellisesti, että tämä hetki kävisi toteen.
Spirit on hengissä.
Opportunity laskeutui turvallisesti,
ja Meridianista löytyi kallioperää.
Nyt on aika nukkua.
NASA: HYVÄÄ YÖTÄ, OPPORTUNITY. NASA: HYVÄÄ YÖTÄ, SPIRIT.
Hei kaikille. Tämä on suuri päivä mönkijälle Marsissa.
Se on valmis täyttämään tarkoituksensa ja olemaan robottigeologi.
Tavan mukaan soitamme aamun herätyslaulun.
OPPY: HUOMENTA.
ALOITAN TEHTÄVÄT.
Ihmisten avaruuslennoilla on ollut tapana
herättää miehistö.
Miehistön herätyslaulu. Heille soitetaan musiikkia.
"Herätys, on aika käydä töihin."
Marsin vuorokausi, eli sol,
on noin 40 minuuttia pidempi kuin Maassa.
Aikataulu siis siirtyi noin tunnilla joka päivä.
Me elimme Marsin ajassa.
Se oli vaikeaa,
sillä jos suunnittelukokous alkoi yhtenä päivänä keskipäivällä,
kahden ja puolen viikon jälkeen päivä alkoi keskiyöllä.
Olimme siis väsyneitä. Kärsimme aikaerosta.
Ja meidänkin piti herätä.
Meillä oli 90 päivää aikaa
selvittää Marsista niin paljon kuin suinkin.
Valitsimme Spiritin laskeutumispaikaksi Gusev-kraatterin.
Siinä näytti menevän valtava kuivunut joen uoma.
Toivoimme löytävämme
todisteita aiemmasta vedestä ja asumiskelpoisuudesta.
GUSEV-KRAATTERI
Gusev-kraatterissa on täytynyt olla joskus järvi.
SPIRIT: VULKAANISTA KIVEÄ.
SPIRIT: LISÄÄ VULKAANISTA KIVEÄ.
Mutta Spirit löysi vain laavakivien vankilan.
SPIRIT: VIELÄ LISÄÄ VULKAANISTA KIVEÄ.
Kivistä ei löytynyt todisteita vedestä.
Marsin toisella puolella
Opportunityn laskeutumispaikka oli aivan ennennäkemätön.
Opportunity, kahdeksas päivä.
Saimme ensimmäiset kuvat maaperästä mönkijän edessä.
Emme ole nähneet Marsissa mitään niin outoa.
Ilmeni, että Marsin pinta tässä paikassa
on täynnä lukemattomia pieniä, pyöreitä asioita.
Paljastuman alla...
OPPORTUNITY - MIKROSKOOPPIKUVAAJA JÄRJESTELMÄT TOIMIVAT - LÄMPÖTILA -15 °C
...oli pieniä pyörylöitä kallioon uponneena,
niin kuin mustikoita muffinissa.
MINI-TES KÄYNNISSÄ...
Ne pienet mustikat koostuivat
mineraalista nimeltä hematiitti.
HEMATIITTI TUNNISTETTU
Se on mineraali, jota muodostuu usein veden luona.
Mineralogiasta geokemiaan
kaikki, mitä tarvitsimme perusteltuun johtopäätökseen,
että Marsissa on ollut vettä,
löytyi Eagle-kraatterin seinämiltä.
Mutta ympäristö on hyvin hapan.
Elämää ei olisi voinut kehittyä siellä.
Siellä oli ollut nestemäistä vettä.
Mutta se vesi ei ollut juotavaa.
Se oli kuin akkuhappoa.
Sinne ei kastaisi varpaitaan.
Niistä ei jäisi mitään jäljelle.
Tarvitaan virtaavaa, pH-arvoltaan neutraalia pohjavettä.
Asumiskelpoisuuden tarinan löytämiseksi
oli lähdettävä reissaamaan.
57. PÄIVÄ
Ongelma on, että mönkijät elävät vain 90 päivää.
VANDI VERMA - MÖNKIJÄNKULJETTAJA
Mönkijänkuljettajat operoivat Marsin mönkijöitä.
Se on hauskaa työtä.
Mutta niitä ei ajeta rattia kääntämällä.
MÖNKIJÄN SUUNNITTELIJA
Vie neljästä 20 minuuttiin,
että signaali pääsee Marsiin.
Lähetämme käskyt
ja lähdemme itse nukkumaan.
Mönkijä toteuttaa päivän ajelun.
Kun ajelu on valmis,
me palaamme, saamme tulokset ja alamme taas suunnitella.
Vartuin Intiassa.
Noin seitsemänvuotiaana
sain joltakulta avaruustutkimuksesta kertovan kirjan.
Olin ällikällä lyöty.
Näitkö, miten lähelle pääsemme tuota kiveä alussa?
Odotin hankkeen aikana kaksosia.
Suhtautumiseni kaksosmönkijöihin oli sen takia erilainen.
Niillä kahdella on vahva yhteys ja ne ovat hyvin samanlaisia,
mutta ne viettävät täysin itsenäistä elämää.
Mönkijöillä on omat persoonallisuutensa.
On vaikea valita suosikkia.
En voi valita.
Se liittyy kaksosjuttuun.
Gusev-kraatterissa Spirit oli paljon kylmemmällä puolella.
Opportunity oli päiväntasaajalla, Marsin lomakohteessa.
Spiritillä oli vaikeampi tehtävä edessään.
Spirit löysi kiven, joka sai nimen "Adirondack".
SPIRIT - NAVIGOINTIKAMERA JÄRJESTELMÄT TOIMIVAT - LÄMPÖTILA -60 °C
Se kosketti kiveä.
Eikä soittanut kotiin.
SPIRIT (MER-A) DOPPLER-NÄYTTÖ MAAN VASTAANOTTOAIKA (UTC)
Asema 43 MER-2A:t. Nyt päällä.
Kyllä. Näytöissämme ei näy mitään.
Tällä hetkellä ei ole signaalia?
Ei ole.
Selvä.
Olin yksi Spiritin hankepäälliköistä.
En käynyt kotona useaan päivään.
Me synkistelimme operaatiotuen alueella.
Lähetimme Spiritille käskyjä ja yritimme saada siltä tietoa.
Ja yritimme tietenkin uudelleen konfiguroida...
Mark Adler valitsi päivän herätyslaulua.
MARK ADLER - HANKEPÄÄLLIKKÖ
Ajattelin, että täytyykö herätyslaulu tosiaan soittaa.
Olin vain huolissani Spiritistä.
Herätyslaulu ei enää siinä vaiheessa tuntunut hauskalta.
Tässä komentokeskus.
Tänään ei ole hyvä päivä hylätä perinnettä.
Soitamme siis laulun.
Kappale oli täydellinen.
ABBAn SOS.
Kuulimme piippauksen. Mutta Spirit on hyvin sairas.
Ajoneuvon mukana oleva flash-muisti on jostain syystä turmeltunut.
Se on ollut hereillä kaksi kuukautta
kaatuen ja käynnistyen uudelleen.
Se valvoi koko yön niin kuin teini,
joka ei osaa lopettaa videopeliä.
Se vain jatkoi ja jatkoi,
kunnes sen akut miltei ehtyivät.
Päätimme yrittää sammuttaa sen.
Annoimme sille lempeän sammutuskomennon,
eikä se sammunut.
Aloimme panikoida vähän,
koska nyt oli annettava vakava komento.
Se on komento, joka kaikissa olosuhteissa
sammuttaa mönkijän.
Mönkijä sammuu 24 tunniksi.
Olimme valmiit kertomaan maailmalle menettäneemme Spiritin.
DC-0-5. DC.
Mutta sitten yhtäkkiä...
Ole hyvä, tietoliikenne. Dataa virtaa.
OPPORTUNITY (MER-B) DOPPLER-NÄYTTÖ
Parin unettoman yön jälkeen
mönkijä nukkui rauhallisesti.
Spirit tuli takaisin.
Kuin öljytty kone.
78. PÄIVÄ
Tämä on arvio.
Ajoneuvojen käyttöikää vähentää
aurinkopaneeleihin kertynyt tomu.
90 päivää voi pitää takuun umpeutumisena.
Niin kauan hankkeen on tarkoitus kestää.
Odotamme saavamme ainakin 90 päivää.
Lisäpäivät riippuvat Marsista.
Olimme huolissamme, että 90 päivän jälkeen
mönkijöissä ei olisi tarpeeksi virtaa
ja ne kuolisivat.
Näimme pölypyörteitä ja huolestuimme
niiden vaikutuksesta Spiritiin ja Opportunityyn.
Aiemman kuvan mukaan mönkijät kävivät punaisiksi ja tomuisiksi.
Aurinkopaneeleita enää tuskin näki.
Mutta pölypyörteen jälkeisenä aamuna
kaikki näytti peilikirkkaalta.
Aurinkopaneelit olivat yhtä puhtaat kuin laskeutumispäivänä.
Kävi ilmi, että ne pölypyörteet olivat mönkijöiden parhaita ystäviä.
Ne olivat hengityslaitteemme.
Ne tulivat oikeaan aikaan
antamaan meille happea, ja energiamme palautui.
Kippis meille.
91. PÄIVÄ
Menestyksen edellytykset olivat täyttyneet. 90 päivää.
SPIRIT-TIIMI - HYVÄÄ 91. PÄIVÄÄ
Aloimme ajatella, että mönkijät olivat ehkä kuolemattomia,
sillä pölypyörteet olivat auttaneet.
Joten ei muuta kuin nasta lautaan ja Marsia tutkimaan.
Molemmat mönkijät pääsivät 90 päivään, ja meillä oli hauskaa.
Pidimme kiihdytyskisat.
Mönkijät kilpailivat siitä,
kumpi liikkuisi pidemmän matkan päivän aikana.
Spiritin 99. päivä. Suuntana kukkulat.
SPIRITIN PÄIVÄKIRJA
Spiritin kanssa petyimme siihen,
ettei laskeutumispaikka vastannut odotuksiamme.
Näimme Spiritin kautta kaukana siintävät kukkulat,
jotka saivat nimen Columbia Hills.
Jos olisi olemassa todisteita juomakelpoisesta vedestä,
ehkä ne löytyisivät kukkuloilta.
Planeetan toisella puolen
onnenmönkijämme, Opportunity, oli omalla seikkailullaan.
Opportunityn päiväkirja.
Tarvitaan lisää peruskalliota syvemmältä maan alta.
Idästä löytyy lähin kraatteri nimeltään Endurance.
Kraatterit ovat siitä hyviä,
että ne ovat ajallisia kerrostumia.
Pohjalla ovat vanhimmat kivet,
joiden päällä on uusia kerroksia yhä nuorempia kiviä.
Se on tieteellistä kultaa.
Mutta emme olleet aikoneet ajaa mönkijää niin jyrkkää rinnettä.
On helppoa tappaa robotti toisella planeetalla
Endurancen kaltaisessa paikassa.
Ajaisin niin alas kuin on tarpeen.
Tiimiläisten välille tulee jännitteitä,
koska tutkijat haluavat tehdä hullun jutun.
"Haluan ajaa 35-asteista rinnettä alas kiinnostavan kiven takia."
Insinöörit sanovat: "Se ei ole turvallista, ette voi.
"Se on ihan pähkähullua."
Jos emme pääse kipuamaan luotettavasti niiden kivien päälle,
emme mene kraatteriin.
Rakensimme ison koealustan ja mönkijän täysikokoisen mallin.
Tuossa on liukasta.
Yritimme matkia mittoja ja maaperää...
Ensimmäisellä kerralla koealustalla
ajoimme ylös...
Ja se tuli suoraan alas.
Suunnittelimme laskeutumisen tuuma tuumalta,
tai oikeastaan sentti sentiltä.
Suunnittelimme ajon tarkkaan,
jotta Opportunity ei joutuisi hankaluuksiin.
Palasimme seuraavana aamuna katsomaan kuvia.
Joka puolelta huonetta kuului hengen haukkomista.
Kraatterin kyljen pinta
ei ollut yhtä pitävää kuin toivoimme,
ja mönkijä oli alkanut liukua alamäkeen
kohti isoa lohkaretta.
OPPORTUNITY - VAARAKAMERA JÄRJESTELMÄT TOIMIVAT - LÄMPÖTILA -30 °C
Mutta olimme sisäänrakentaneet mönkijöihin autonomiaa.
Annamme mönkijän ajatella itsenäisesti.
Mönkijä tietää enemmän
Marsin tilanteesta kuin me.
Kun Opportunity meni alas kraatteriin,
se huomasi liukuvansa liikaa alamäkeen
ja pysähtyi vain pari senttiä ennen aurinkopaneelin reunan osumista.
Se oli niin lähellä törmätä valtavaan kiveen.
Se olisi voinut tarkoittaa Opportunityn tehtävän loppua.
Saimme sydänkohtauksen, mutta mönkijän autonomia oli pelastus.
Olimme hyvin ylpeitä onnenmönkijästämme.
Opportunityn kanssa
meillä oli suuri kuva tulostettuna.
Siinä oli kiertoradalta kuvattu kaistale pohjoisesta etelään.
Siinä näkyi Eagle-kraatteri...
EAGLE-KRAATTERI - ENDURANCE-KRAATTERI
...ja Endurance-kraatteri.
Levitimme kuvan pöydälle.
Ihan alareunassa,
kilometrien päässä etelässä, oli iso kraatteri,
jonka nimesimme Victoriaksi.
VICTORIA-KRAATTERI
Se on naurettavaa.
Hankkeen piti kestää kolme kuukautta,
mutta löytyi eräs kraatteri.
Matka sinne kestää kaksi vuotta...
Teimme sen silti.
Tärkeimmät ensin.
445. PÄIVÄ
HANKE ON KESTÄNYT 1,5 VUOTTA
Victoria-kraatteri oli kilometrien päässä.
Mutta reitti oli selkeä. Matkalla ei ollut kukkuloita tai vuoria.
OPPORTUNITY - NAVIGOINTIKAMERA JÄRJESTELMÄT TOIMIVAT - LÄMPÖTILA -15 °C
Vain tomukareita.
Päätimme siis ajaa sokkona.
Soitimme Opportunitylle:
"Emme näe mitään, mutta jatka vain."
Sokkona ajaessa
edistymistä lasketaan renkaiden kierroksista.
Renkaat olivat pyörineet ajon aikana.
Mutta järkytykseksemme...
Oppy ei ollut liikkunut lainkaan.
ONGELMA: HAUTAUTUNEET RENKAAT
Mene paikkaan, johon se jäi jumiin.
Se ei edennyt tämän kohdan jälkeen.
Mutta mönkijä luuli toteuttaneensa suunnitelmaa
ja kulkevansa täällä.
Koko päivän ajan Opportunityn renkaat pyörivät paikoillaan,
ja se hautautui koko ajan syvemmälle.
NASA: KESKEYTÄ AJO.
OPPY: SELVÄ. AJO KESKEYTETTY.
Missään kirjassa ei lue:
"Neljäs luku: Mars-mönkijän irrotus hiekkadyyneistä".
Rakensimme JPL:ssä hiekkadyyneistä kopiot
ja lisäsimme mönkijän.
Insinöörin näkökulmasta
se oli jännittävää. Me pidämme haasteista.
Se oli kuin juoksuhiekkaa.
Pohdimme kuusi viikkoa, miten Opportunityn saisi irti.
Mutta rinteessä ei ollut lainkaan kitkaa.
Ihan kuin yrittäisi ajaa hienon jauhon läpi.
Insinöörien mielestä ainoa keino oli laittaa pakki päälle ja nasta lautaan.
NASA: KÄÄNTEINEN SUUNTA. SUURIN NOPEUS.
OPPY: SELVÄ. RENKAITA KÄÄNNETÄÄN.
Mutta Marsissa tilanne paheni.
Näytimme kaivautuvan entistä syvemmälle.
Se voisi koitua kohtaloksi.
483. päivä.
Virta on laskenut huomattavasti.
Yritämme tällä hetkellä vain pysyä pinnalla.
OPPY: 2 METRIÄ EDISTYSTÄ.
PÄÄSIN IRTI!
484. päivä.
Pitkän aikavälin ajovaihtoehdot palautuivat.
Päätimme olla
siitä eteenpäin konservatiivisempia ajon suhteen.
Ajoimme varovasti etelään
ja pääsimme lopulta Victoria-kraatterille.
HANKE ON KESTÄNYT 2,5 VUOTTA
Tiimiläisiämme istui pöydässä
juoden margaritoja juhlissa.
Yhtäkkiä joku keksi: "Lyödään vetoa."
Kirjoitimme nimemme lautasliinaan.
Kaikki laittoivat likoon 20 taalaa.
"No niin.
"Onko ensi vuonna toiminnassa nolla, yksi vai kaksi mönkijää?"
ONNELLISET ALUT SPIRIT - OPPORTUNITY
Säästimme sen lautasliinan.
Toistimme saman vuodesta toiseen.
Joka vuosi Steve Squyres, projektin päätutkija,
veikkasi molempien mönkijöiden kuolevan seuraavana vuonna.
Ajattelin, että jonain päivänä niin olisi pakko käydä,
ja voitto piristäisi minua, koska tilanne olisi surullinen.
Minä veikkasin päinvastoin.
Että molemmat mönkivät eläisivät.
Pärjäsin siis hyvin vuosien varrella näissä vedonlyönneissä.
Siihen aikaan Spirit, ahkera duunarimönkijämme,
tutki Columbia Hillsiä.
Mutta sillä oli ollut laitteistovikoja.
Sitten oikea eturengas meni rikki.
Joku vertasi sitä kaupan kärryyn,
jota on helpompi vetää kuin työntää jumiutuneen renkaan takia.
Sanoimme: "Vetää, kyllä! Liikutaan takaperin."
Spirit ajoi hitaasti takaperin Columbia Hillsin läpi
raahaten rikkinäistä rengastaan.
Se oli kamalaa, koska talvi oli tulossa.
Marsin talvi on kaksi kertaa pidempi kuin Maassa.
Tulee hyvin kylmää.
On niin kylmä, että iso osa virrasta
menee laitteiston pitämiseen tietyssä lämpötilassa,
ettei se mene rikki.
Spiritin kanssa tarvitsimme kiperästi tavan
kallistaa aurinkopaneelit aurinkoa kohti.
Mutta se onnistui vain kallistamalla koko ajoneuvoa.
Spiritin pitäisi kiivetä takaperin
ylös kivistä, karua maastoa
säilyäkseen hengissä talven läpi.
Kyse ei ole vain vuodenajoista. Siellä on myös hiekkamyrskyjä.
1220. PÄIVÄ
Joskus hiekkamyrskyistä tulee planeetanlaajuisia.
HANKE ON KESTÄNYT 3,5 VUOTTA
Tämä myrsky iski Opportunityyn kovimmin.
1226. päivä.
Opportunity on taistellut hengestään.
Mars näytti kovuutensa ja täytti Opportunityn sijainnin
ennätysmäärällä tomua ilmassa.
Meidän piti virittää mönkijöiden sisäistä päätöksentekoprosessia,
jotta virran laskiessa liian alhaalle
Opportunity sammuttaisi itsensä akkujen säästämiseksi.
OPPY: JÄRJESTELMIÄ SAMMUTETAAN.
Emme sanoneet ääneen,
että pelkäsimme hankkeen päättyvän milloin hyvänsä.
Näimme hiekkamyrskyn. Jäljitimme sitä kiertoradalta.
Se alkoi taantua vasta viikkojen jälkeen.
Ennustimme datan saapuvan alunperin
klo 20.40 UTC, mutta tiukkaa tekee.
Tälle päivälle oli useita ehdotuksia herätyslauluksi.
Päätin soittaa niitä datan saapumisen ajan.
Oli vain pakko odottaa ja katsoa, selviämmekö.
Kukaan ei odottanut mönkijöiden selviävän näistä katastrofeista.
Meille tuli tunne, ettei Mars mahda meille mitään.
Me selviämme kaikesta. Olemme voittamattomia.
Mutta tehtävä oli kesken.
Toivoimme yhä löytävämme paikan,
jossa olisi voinut olla elämää.
Vettä, joka olisi pH-neutraalia, tai ehkä jopa juotavaa.
-Squyres. -Kiva olla täällä.
-Kiitos, kun tulit. -Niin.
Tämä on yhden Mars-mönkijänne malli.
-Aivan niin. -Onko se Spirit vai Opportunity?
Ne ovat identtiset kaksoset. Ne näyttävät samalta.
Etkö erota omia lapsiasi?
Oletko siis huono isä?
Spiritin ja Opportunityn tehtävä
oli alkanut elää omaa elämäänsä julkisuudessa.
MARS-HANKE - CNN TODAY - MILES O'BRIEN
Marsissa on jälleen ruuhkaa.
Mönkijät Spirit ja Opportunity ovat yhä vauhdissa.
Ne ovat tähän mennessä matkanneet 15 kilometriä...
ONNISTUNUT LASKEUTUMINEN MARSIIN
...ja ottaneet yli 156 000 kuvaa.
MÖNKIJÄ AVAA UUDEN TUTKIMUSVAIHEEN MARSISSA
NASA tekee upeita asioita avaruustieteen saralla.
TUTKIJAT TUTKIVAT MARSIN KUVIA ELÄMÄÄ ETSIMÄSSÄ
Mutta on vaikea selittää gammasädespektroskopiaa 8-vuotiaalle.
Robottigeologi taas
oli tavallaan kaikkien ymmärrettävissä.
Ja niin tutkimuksesta ja seikkailusta
voi tulla suuri jaettu kokemus.
Mitä hän tekee?
Mönkijöistä tuli ilmiö.
Ne edustivat tutkimusta, uteliaisuutta ja kiinnostusta.
Onnea matkaan Mars-mönkijöille, missä olettekaan.
Mitä kauemmin mönkijät kestivät ja mitä enemmän lupaus löydöistä kasvoi...
Kyynärpää. Sillä on ranne.
...ihmiset ympäri maailman kiintyivät niihin.
Mutta en tiedä, tajusimmeko kunnolla
yleisöön tekemäämme vaikutusta, ennen kuin Spirit jäi jumiin.
HANKEPÄÄLLIKKÖ
Alter egollani, Spiritillä, oli ongelma.
1 900. PÄIVÄ
Sen rengas oli jo rikki.
HANKE ON KESTÄNYT 5 VUOTTA
Se oli hautautunut vähän.
Sitten toinenkin rengas hajosi,
ja talvi lähestyi.
Ajattelin, että Spirit keksisi keinot.
Tämä kiviröykkiö...
Saatamme olla tuosta kiinni.
Sekä Marsissa että koealustalla mönkijä uppoaa ajaessa.
Ensimmäisessä diassa näkyy yleiskatsaus Spiritin virran tarpeesta.
Punaisella merkityt luvut ovat niitä,
joissa virta ei riitä pidemmän ajan selviytymiseen.
Kilpailimme aikaa vastaan.
Edistyimme hitaasti, mutta yritimme ehtiä ennen talvea.
Aloimme saada ihmisiltä kirjeitä ja puheluita.
Tuli tunne,
että on tehtävä kaikkemme Spiritin pelastamiseksi.
SPIRIT VAPAAKSI
Yleisö antoi kampanjalle nimen "Spirit vapaaksi".
Se osoitti
ihmisten kyvyn luoda yhteyden ja siteen robottiin.
2 196. päivä.
Spirit on valmisteltu talviunille.
Se on peitelty sänkyyn.
Ja me tarkkailemme signaalia
tai sen puutetta.
Kun mönkijä saa hypotermian, se ei voi enää kommunikoida.
Se joko herää seuraavana aamuna
tai ei herää ollenkaan.
Kun aurinko nousi,
me kuuntelimme, yritimme kuulla
kuiskausta, ääntä, mitä tahansa.
Mutta emme kuulleet.
Monella tapaa tuntui
kuin olisimme seuranneet ystävämme kuolemaa.
Ihmisiä kummastuttaa, kun puhun ikään kuin ihmisestä,
mutta vaikka se ei ollut ihminen,
se oli silti suuri osa elämäämme.
Spirit oli karski ja seikkailunhaluinen mönkijä,
jonka ympäristö vaati siltä enemmän.
Ehkä syy on siinä, että olin Spiritin hankepäällikkö
ja halusin sen muistuttavan minua...
Mutta tunsin sellaisen yhteyden välillämme.
Ehkä sekin oli väsynyt
kaiken kovan työnsä jälkeen.
SPIRIT: TEHTÄVÄ PÄÄTTYI 3. TAMMIKUUTA 2004 - 25. TOUKOKUUTA 2011
Jos saamme noin 100 metriä tämän päivän ajosta...
Projisoi tuo linja, joka näkyy...
Tuohon aikaan vain kourallinen alkuperäistä suunnittelutiimiä
oli yhä mukana.
Opportunitya ohjasi insinöörien uusi sukupolvi.
En olisi uskonut voivani työskennellä Opportunityn kanssa.
Ollessani 8. luokalla
näin uutisjutun Spiritin ja Opportunityn laskeutumisesta.
Olin pikkukaupungin tyttö Texasin korvesta.
BEKAH SOSLAND-SIEGFRIEDT - LENNONOHJAAJA
Mutta tiesin, että sitä minä haluan tehdä.
Haluan etsiä elämää muilta planeetoilta.
OLE OSA HISTORIAA!
Kun olin 17,
Spiritille ja Opportunitylle pidettiin nimeämiskilpailu.
MOOGEGA COOPER PLANEETTASUOJELUN INSINÖÖRI
Minä ehdotin nimiä Romulus ja Remus.
Heidän isänsä oli Mars, sodan jumala.
En tiedä, mitä ajattelin.
Mutta silloin ajatukseni suuntautuivat täysin Marsiin
ja avaruustutkimukseen.
Lopulta päädyin NASAn Mars-ohjelmaan.
Kun saavuin JPL:ään,
Opportunity oli vanha mönkijä,
joka oli tuhat kertaa venähtäneellä tehtävällään.
Mutta sen takia minä ryhdyin avaruusinsinööriksi.
Tiesin haluavani aloittaa urani Opportunityn parissa.
Kaikki asemat, tässä televiestinnän labra.
Aloitamme tilanneselostuksen viidessä minuutissa.
Nyt kun Spirit oli poissa,
mietimme, mitä teemme Opportunityn kanssa seuraavaksi.
Heilummeko ympäriinsä, kunnes renkaat tippuvat?
Vai painammeko kaasua ja yritämme päästä nopeasti
tuolle isolle kraatterille?
VICTORIA-KRAATTERI
Kilometrien päässä oli valtava kraatteri nimeltään Endeavour.
Siellä oli vanhimmat kivet,
jotka Opportunity olisi siihen mennessä nähnyt.
ENDEAVOUR-KRAATTERI
Mutta se oli monen vuoden päässä.
Emme ehkä onnistuisi,
mutta hyvän kiven takia kannattaa yrittää.
1 784. päivä. Hanke on kestänyt viisi vuotta.
HANKE ON KESTÄNYT 5 VUOTTA
Opportunity on vaeltanut kohti Endeavour-kraatteria
ajaen niin usein ja pitkään kuin mahdollista.
Tällä viikolla sillä kävi todella huono tuuri,
kun salama osui siihen, tavallaan.
Siihen osui kosmista säteilyä viivyttäen sitä pari päivää.
Mutta se on kunnossa ja ajaa taas.
2 042. päivä. Hanke on kestänyt kuusi vuotta.
HANKE ON KESTÄNYT 6 VUOTTA
Opportunitysta on tullut meteoriittimetsästäjä.
Se on löytänyt jo kolme meteoriittia matkallaan Endeavourille.
OPPORTUNITY - VAARAKAMERA JÄRJESTELMÄT TOIMIVAT - LÄMPÖTILA -20 °C
2 213. päivä.
On Oppyn neljäs talvi Marsissa, joka on tähänastisista kylmin.
Säästääkseen virtaa mönkijä nukkuu enemmän,
jotta elektroniikka pysyy lämpimänä.
ENDEAVOUR-KRAATTERI
Me pingomme menemään.
Joinakin päivinä pääsemme pitkälle, joinakin emme.
Mutta me jatkamme.
Hanke on kestänyt 7 vuotta.
HANKE ON KESTÄNYT 7 VUOTTA
Opportunity on vain kahden kilometrin päässä
Endeavour-kraatterista.
Se rantautuu Spirit Pointissa,
joka on nimetty Oppyn hiljaisen siskon mukaan.
MAALI
Tervetuloa JPL:n ensimmäiseen Mars-maratoniin.
Opportunity-mönkijä suoritti maratonmatkan Marsissa
puolitoista viikkoa sitten.
Onneksi olkoon kaikille!
Tässä kohtaa takuu on umpeutunut,
samoin laajennettu takuu ja puhelinsoitolla saatu
uusi lisätakuu. Sekin oli umpeutunut.
Oppyssa alkoi näkyä ikääntymisen merkkejä.
Harmaat hiukset olivat tomukerrostuma
johtojen välisissä raoissa.
Yhteen olkapään niveleen
Opportunityn käsivarressa alkoi tulla reumaa.
Tajusimme, että jos yritämme liikutella sitä,
se voi rikkoutua huonoon asentoon.
Niinpä pidimme käden mönkijän edessä
lopputehtävän ajan.
Reuman alkaessa vaikuttaa
myös oikea eturengas alkoi temppuilla.
Ajaessa oli aina ajateltava renkaan kääntymistä
ja ajolinjan korjaamista.
Vanhetessaan
Oppy alkoi menettää muistiaan.
Se nukahti
ja unohti kaikki tieteelliset tiedot
ja kaikki tekonsa ennen heräämistään.
Samaan aikaan kun Opportunity alkoi menettää muistiaan,
isoäidilläni diagnosoitiin Alzheimer.
Kun näin isoäitini persoonan muuttuvan...
Polkupyörä.
Sitä oli hyvin vaikea kestää.
Kun myös Opportunity alkoi lipua pois,
meidän piti keksiä keino toimia
sen muistinmenetyksen kanssa.
Onnistuimme siinä pakottamalla sen pysymään hereillä.
NASA: EI TORKKUJA TÄNÄÄN.
PYSY HEREILLÄ DATAN LÄHETTÄMISEKSI.
Se lähetti meille Maan asukeille datansa ennen nukahtamistaan
ja unohti sitten kaiken tekemänsä.
OPPY: DATAA LÄHETETÄÄN.
Mutta mielestäni Opportunity auttoi minua sopeutumaan
isoäitini tilanteeseen.
Ja ymmärtämään sitä osaa elämää.
Se oli silti täydellinen lapsi
ja yritti kaikin keinoin suorittaa tehtävänsä,
löytää neutraalia vettä, joka voisi ylläpitää elämää Marsissa.
Monen vuoden matkaamisen jälkeen
Endeavour-kraatterin reuna alkoi lopulta pilkottaa kaukaisuudessa.
Vaikka se oli yli 16 kilometriä leveä,
vasta päästessämme kraatterin reunalle...
Vau!
Kun Oppy pääsi kraatterin reunalle, kaikki muuttui.
Se tuntui miltei kuin uuden tehtävän alulta.
Se oli uusi ympäristö tutkittavaksi,
kymmeniä tai satoja miljoonia vuosia ajassa taaksepäin.
Se tehtävän osa oli kiva.
HANKE ON KESTÄNYT 9 VUOTTA
3 300. päivä. Hanke on kestänyt yhdeksän vuotta.
Opportunity työstää kuumeisesti
analyysiä Esperance-kivestä,
joka voi tarjota johtolankoja muinaisesta asuttavasta ympäristöstä.
APXS KÄYNNISSÄ...
Se on savea, jota suhteellisen pH-neutraali vesi on muokannut.
SAVIMINERAALIT TUNNISTETTU
Siinä on siis kaikista suotuisimmat biologiset olosuhteet,
jotka Opportunity on kohdannut.
Se oli suuri löytö.
OPPORTUNITY - PANORAAMAKAMERA JÄRJESTELMÄT TOIMIVAT - LÄMPÖTILA -27 °C
Vettä.
Juotavaa, neutraalia vettä, jota oli ollut Marsin pinnalla.
Sen lisäksi
vesi saattoi ylläpitää muinaista mikrobielämää.
Se oli mullistavaa.
Se osoitti, että muinainen Mars
oli paljon sopivampi elämän synnylle.
Tämä oli Graalin malja.
Tämän takia olimme Marsissa.
Oppy sai selville, että Mars oli kostea maailma
Maan tapaan.
Siellä oli meriä.
Vesi oli iso osa varhaista historiaa.
Se muutti planeetan täysin.
HANKE ON KESTÄNYT 10 VUOTTA
HANKE ON KESTÄNYT 11 VUOTTA
Opportunity tutki Endeavour-kraatteria vuosien ajan.
HANKE ON KESTÄNYT 12 VUOTTA
Se löysi uskomattomia merkkejä vedestä.
HANKE ON KESTÄNYT 13 VUOTTA
Niin pääsimme aikaan, jolloin planeetalla saattoi olla elämää.
Monet kysyvät, miksi Marsin tutkiminen on mielestäni tärkeää.
Mielestäni yksi osa
Spiritin ja Opportunity perintöä
vastaa siihen kysymykseen.
Marsissa oli vettä.
Mitä sille vedelle tapahtui?
Voimmeko käyttää sitä tietoa
ymmärtääksemme, miten sama voisi tapahtua Maassa?
Voimmeko ymmärtää oman osamme siinä?
Kiihdytämmekö toimillamme
sitä muutosta Maassa?
Koska siitä ei enää toivuta.
HANKE ON KESTÄNYT 14 VUOTTA
Hanke on kestänyt 14 vuotta,
ja 5 000. päivä saapuu vain kerran.
Se oli iso virstanpylväs.
Meillä on ikääntyvä mönkijä. Se unohtelee, reuma vaivaa.
Kamerat toimivat yhä. Mitä voisimme tehdä?
Sanoin vitsillä vähän ennen 5 000. päivää:
"Otetaan selfie."
Olemme nähneet Marsin Oppyn silmin,
mutta emme ole nähneet kokonaan itse Oppya.
Emme sen lähdettyä planeetalta vuonna 2003.
Edessä on tiedonlouhintaa...
5 000. päivän suunnittelu alkaa,
ja tiedeosaston johtaja sanoo:
"Insinööritiimillä on pyyntö.
"He haluavat ottaa selfien."
Tuli haudanhiljaista.
Koko tiedetiimi ajattelee:
"Että mitä?"
Käyttäisimme robottikäden viimeiset hetket
puhtaaseen robottiturhamaisuuteen.
Yritimme suostutella tiedetiimin.
Mutta se oli hankalaa, koska olkapää oli rikki.
Oli keksittävä keino kuvata mönkijä kaikista eri kuvakulmista
liikuttamatta olkapäätä.
Se ei ollut paras tapa, mutta muuta emme voineet.
Se taisi olla tiedetiimin tapa
kiittää insinööritiimiä. "Me tarjoamme tämän.
"Ottakaa vain selfie rauhassa. Ansaitsette sen.
"Katsotaan tätä robottia, jonka olette tehneet meille."
Niinpä insinöörit ottivat kuvia 17 eri kulmasta.
Perustuen pieneen esikatselukuvaan,
jonka he olettivat mikroskoopin näkevän.
Opportunityn hitaalla ja vanhalla tietokoneella
yhden kuvan ottaminen vei minuutin.
"Päivitä. Ei näy mitään.
"Päivitä. Ei vieläkään mitään. Päivitä."
Kaikki kuvakkeet ilmaantuivat.
Pikkuruiset 64 pikselin kuvakkeet.
Mutta kuvat olivat sumeita ja ylösalaisin.
Mutta kävimme ne läpi.
Ja muodostui kuva Opportunitysta.
Se oli pieni, mustavalkoinen ja epätarkka,
mutta näimme ensimmäistä kertaa yli 14 vuoteen
oman mönkijämme.
5 000. PÄIVÄ
CHARLES ELACHI -KOMENTOKESKUS
Kaikki Opportunityn parissa työskennelleet
saivat päivittäin sähköpostia Marsin säätiedoista.
Eräänä päivänä huomasin, että oli tulossa tosi tomuista ja pilvistä
Opportunityn sijainnissa.
Tämä kuva otettiin 5 106. päivänä.
Aurinko näkyy isona, kirkkaana täplänä.
Mutta vain kolme päivää myöhemmin aurinko on kadonnut täysin.
Niin.
Tosi pelottavaa.
Hiekkamyrsky lähestyy Oppya.
Olemme selviytyneet muista hiekkamyrskyistä Marsissa.
Opportunity on selvinnyt.
Mutta parin päivän kuluttua ihmiset taisivat alkaa tajuta,
että emme olleet kokeneet mitään vastaavaa.
5 111. päivä.
5 111. PÄIVÄ
Opportunityyn osunut hiekkamyrsky on voimistunut huomattavasti.
Hätätila on julistettu ennakoiden matalan virran vikatilaa.
AKKUNI ON VÄHISSÄ
JA ALKAA PIMETÄ.
OPPORTUNITY - PANORAAMAKAMERA JÄRJESTELMÄVIKA - LÄMPÖTILA -28 °C
Ja sitten se pimeni.
Sanoimme: "Tiedämme, mitä tehdä. Tunnemme hiekkamyrskyjen toimintaohjeet.
"Teemme kaiken mahdollisen
"palauttaaksemme yhteyden Opportunityyn."
Siinä vaiheessa herätyslaulut olivat jääneet.
Mutta palautimme perinteen toivoen, että laulu auttaisi.
Soitimme niitä aina, kun yritimme herättää mönkijän.
5 176. päivä.
Menetimme yhteyden Opportunityyn yli 60 päivää sitten.
Taivas voi kirkastua vasta viikkojen päästä.
DATAN VALVOJA
GOLDSTONE 14 - TUULEN NOPEUS 2,47 KM/H
5 210. päivä.
Miltei 100 päivän jälkeen ilman yhteyttä
tiimi odottaa jännittyneenä kuulevansa Opportunitysta.
5 292. päivä.
5 292. PÄIVÄ
Viimeisestä yhteydestä Opportunityyn on kulunut yli puoli vuotta.
Hiekkamyrsky on viimein ohi.
Toivoin sen heräävän
ja sanovan: "Elossa ollaan."
Mutta niin ei käynyt.
Se on ohjelmoitu heräämään itse tiettyinä aikoina.
Saamme tiedon, kun se hälytys laukeaa,
ja voimme yrittää kommunikoida sen kanssa.
Yritimme sinä tiettynä aikana joka päivä.
OPPORTUNITYN PÄIVÄKIRJA
Ajan käydessä vähiin ja syksyn lähestyessä
me olemme alkaneet käskeä aggressiivisemmin.
Kuuntelemme joka päivä, puhuuko Opportunity meille.
NASA julisti, että yrittäisimme viimeisen kerran...
AVARUUSLENTO-OPERAATIOIDEN LAITOS 230
...kommunikoida Opportunityn kanssa ja herättää sen.
5 352. PÄIVÄ - 12. HELMIKUUTA 2019
Tuijotimme niin kutsutun pimeän huoneen lattiaa.
Sieltä me puolentoista vuosikymmenen ajan
lähetimme kaikki komennot molemmille mönkijöille.
Ajattelimme: "Herää nyt. Me korjaamme kaiken.
"Pääsemme taas tutkimaan."
Sekunnit ja minuutit kuluvat, ja siinä vaiheessa tiedämme...
Näin mielessäni elävästi
laskeutumisillan,
kun seisoin 16-vuotiaana siinä samassa huoneessa
ja tajusin, mitä haluan tehdä elämälläni.
Mutta se matka oli ohi,
ja yhtäkkiä käsitin sen.
Operatiivinen tiimi sanoi:
"Halusimme antaa sinun
"valita viimeisen herätyslaulun."
En ollut koskaan valinnut herätyslaulua.
Halusin valita jotain, joka tuntuisi sopivalta.
Loppujen lopuksi valitsin laulun,
joka kertoo suhteen päättymisestä.
Ja...
Kiitollisuuden tunteesta suhdettamme kohtaan.
MER-projekti päättyy.
Ei tarvinne kertoa,
että kiinnymme niihin ajoneuvoihin.
Sanaa "rakkaus" käytetään harkiten,
mutta me rakastimme niitä mönkijöitä.
Olen ylpeä vanhempi.
Kirjoitimme historiankirjat uusiksi.
Mutta ihmisenä olen hyvin surullinen.
Koska se oli ystäväni.
Rakkaus sitoi koko projektin yhteen.
Sitä rakastaa mönkijää
ja niitä ihmisiä, joiden kanssa se rakennettiin.
Ja sitä rakastaa ihmisiä, jotka ohjasivat
ja hoitivat sitä niin rakastavasti vuosien ajan.
Jokaiselle meistä
se on ollut elämän suurin etuoikeus.
Sellaista seikkailua ei koe kahdesti.
5 352. päivä. Hanke on kestänyt 15 vuotta.
Ensimmäisestä päivästä asti,
kun se tupsahti ykkösellä sisään Eagle-kraatteriin,
Opportunitya on kutsuttu rakastavasti "onnenmönkijäksi".
Ja nyt, vastaanotettuaan 13 744 komentotiedostoa
ja selvittyään 5 262 päivää
tarkoitetun 90 päivän eläköitymisiän yli
Opportunityn uskomaton matka on tullut päätökseensä.
Hyvää yötä, Opportunity. Hyvin tehty.
LÄHTÖLASKENTA MARSIIN
Tämä tutkimusmatkan kaari,
joka on ankkuroitunut Spiritiin ja Opportunityyn,
johtaa nyt uuteen mönkijään.
Perseverancesta tulee Spiritin ja Opportunityn lapsenlapsi.
Sen olemus perustuu sitä edeltäviin mönkijöihin.
-Milo, oletko valmis laukaisuun? -Olen.
Aloin odottaa toista lastani, kun Perseverancea rakennettiin.
Ihan kuin mönkijä olisi ollut vastasyntyneiden teho-osastolla
meidän katsellessamme uutta vauvaamme.
Kaunis aamu täällä Space Coastilla.
-Olen Daryl Neal. -Olen Moogega Cooper!
HEINÄKUU 2020 - PERSEVERANCEN LAUKAISU
Näytämme nyt ennen laukaisua, miten tämä hanke
etsii muinaista mikroskooppista elämää Marsissa
ja testaa uutta teknologiaa tulevia miehitettyjä Mars-lentoja varten.
Perinteisiimme kuuluu avata maapähkinäpussi.
Haluatko?
Joidenkin mielestä planeettojen tutkiminen on hyvin vierasta.
Mutta muistutan aina, että esi-isiemme kävellessä maan päällä
he katsoivat ensi töikseen kohti taivaita.
Ja mitä he näkivät?
Tähtikuvioita ja tähtiä, upeita asioita.
Mitä he sitten tekivät?
He tekivät taivaan avulla kalenterin,
jonka avulla he istuttivat ja korjasivat sadon.
Komentokeskus kuittaa. Aloitetaan.
He tekivät sen Maasta käsin.
Olemme siis tutkineet planeettoja alusta asti.
Tutkimme niitä samasta syystä kuin esi-isämme sukupolvien ajan.
Parantaaksemme elämää Maassa.
Kaksi, yksi, nolla.
Ja laukaisu.
Katso, Milo! Mikä se on?
-Raketti. -Aivan niin!
Ja mönkijä!
Mönkijä. Aivan niin. Mönkijä on siellä sisällä!
Käännös: Tiia Saarijärvi
Luova tarkastaja Pirkka Olavi Valkama